钦定古今图书集成/明伦汇编/氏族典/第471卷 > 《郑樵通志》 > 以国为氏
## 钦定古今图书集成/明伦汇编/氏族典/第471卷 > 《郑樵通志》 > 以国为氏

蔡氏，文王第五子蔡叔度之国也。或言第十四子同
母兄弟十人，唯《发旦》贤，故文王舍伯邑考而立武王，
周公辅之。武王平天下，封功臣兄弟，乃封叔鲜于管，
叔度于蔡，二人相纣。子武庚禄父治商馀民。武王崩，
成王少。管、蔡疑周公不利于成王，乃挟武庚以作乱。
周公以王命伐之，杀管叔而放蔡叔，与车十乘、徒七
十人，从而分商馀民为二：其一，封微子启于宋，以续
商祀；其一，封康叔为卫君。蔡君叔度既迁而死，其子
曰“胡，改德修行。”周公闻之，举以为鲁卿士，鲁国治。于
是言于成王，复封于蔡，以奉蔡叔之祀，是为蔡仲。其
地今蔡州上蔡县西南十里故蔡城是也。至平侯徙
居新蔡，今蔡州新蔡是也。至昭侯衰微，服役于楚，遂
徙于州来，谓之九江，下蔡是也。下蔡今为县，隶寿州。
宣侯二十八年，鲁隐公之元年也。昭侯子成侯十年，
获麟之岁也。自昭侯以下，春秋后相承二十六世，为
楚所灭，子孙以国为氏。又后周改赐姓，大利稽，隋复
旧。晋有蔡墨，秦相蔡泽，或以邑，或以地，未知其得氏
之由。《汉功臣表》“肥如侯蔡演，演元孙丞相义，义元孙
勋，为长安邸长，累召不至。勋曾孙携